L'Alcaldessa d'Alaquàs exigeix a la Generalitat  el restabliment de la subvenció retallada a la Unió Musical d'Alaquàs
01/10/2010

# L'Alcaldessa d'Alaquàs exigeix a la Generalitat el restabliment de la subvenció retallada a la Unió Musical d'Alaquàs

*   01/10/2010
*   [Imprimir](#)
*   Compartir
*    https://www.alaquas.org/documento.asp?id\_do=12315

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12315%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20exigeix%20a%20la%20Generalitat%20el%20restabliment%20de%20la%20subvenci%C3%B3%20retallada%20a%20la%20Uni%C3%B3%20Musical%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12315/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12315/01102010img_3214_Form_4.jpg)](https://www.alaquas.org/ficheros/documentos/2010/2/12315/01102010img_3214_Form_10.jpg "<a href='https://www.alaquas.org/ficheros/documentos/2010/2/12315/01102010img_3214_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs exigeix a la Generalitat  el restabliment de la subvenció retallada a la Unió Musical d'Alaquàs</a>")

La Generalitat Valenciana ha retallat en un 56% l'ajuda a la Unió Musical d'Alaquàs que forma a més de 500 alumnes La moció va ser aprovada amb els vots a favor de PSOE i els vots en contra de PP

L'alcaldessa d'Alaquàs, Elvira García Campos, tal i com va consensuar el passat mes d'agost amb la Unió Musical d'Alaquàs, va presentar ahir dijous al Ple de la Corporació Municipal una moció d'Alcaldia per exigir al Govern Valencià el restabliment de la subvenció retallada a la Unió Musical d'Alaquàs, que ha vist reduïda l'ajuda que li corresponia en un 56% respecte al passat any.

La moció va ser aprovada amb els vots a favor del PSOE i els vots en contra del PP. En les intervencions, la primera edil va mostrar una vegada més el seu malestar per la decisió de la Conselleria d'Educació de retallar les ajudes als centres d'ensenyament reglat de música, que ha afectat directament a la Unió Musical d'Alaquàs i als més de 500 alumnes que diàriament passen per les instal·lacions de l'escola. Elvira García va posar especial èmfasi en la importància de la cultural musical de la ciutat i especialment en el treball que realitza aquesta entitat musical com a exemple de projecte integrat de cultura.

Amb aquesta moció, tot i haver arribat a acords entre la Federació de Societats Musicals de la Comunitat Valenciana (FSMCV) i la Generalitat, l'Ajuntament d'Alaquàs considera insuficients les mesures preses i instarà el Govern Valencià a modificar els pressupostos de 2010, en les partides corresponents de Cultura i Educació, per mitjà d'una ampliació de crèdit que torne la totalitat de l'import de subvenció corresponent a 2009 com a mínim, i que al seu torn foren tingudes en compte i estudiades les al·legacions de la Federació, en especial la referida al Programa de Finançament Autonòmic d'Escoles de Música.

El Ple de la Corporació Municipal va acordar també exigir a la Generalitat una solució al deute pendent amb la FSMCV, que ascendeix a 145.000 euros de 2008 i el desenvolupament formatiu i pressupostari de la Llei Valenciana de la Música, pendent de 1998. Els acords es remetran a la Presidència de les Corts Valencianes, a la Presidència de la Generalitat i a la Presidència de la FSMCV, Presidenta de la FVMP i Grups Parlamentaris de les Corts.